CPN รับเปิดเมือง
CPN เป็นหนึ่งในหุ้นกลุ่มเปิดเมืองที่ได้รับอานิสงส์จากการเปิดประเทศ หลังจากได้รับผลกระทบจากโควิดมา 2 ปีเต็ม
CPN เป็นหนึ่งในหุ้นกลุ่มเปิดเมืองที่ได้รับอานิสงส์จากการเปิดประเทศ หลังจากได้รับผลกระทบจากโควิดมา 2 ปีเต็ม
23 เม.ย. 2565

คุณค่าบริษัท
หลังจากบริษัท เซ็นทรัลพัฒนา จำกัด (มหาชน) หรือ CPN ของกลุ่ม “จิราธิวัฒน์” ได้รับผลกระทบจากโควิดมา 2 ปีเต็ม จนทำให้รายได้และกำไรหดหาย โดยปี 2563 มีรายได้ 33,161 ล้านบาท กำไรสุทธิ 9,557 ล้านบาท ส่วนปี 2564 มีรายได้รวม 30,397 ล้านบาท กำไรสุทธิ 7,148 ล้านบาท
สถานการณ์โควิดที่เริ่มดีขึ้น มีการคลายล็อกดาวน์ ผ่อนปรนเงื่อนไขการเข้าประเทศของนักท่องเที่ยวต่างชาติ โดยคาดว่าจะกลับมาเปิดประเทศเต็มรูปแบบอีกครั้ง 1 พ.ค.นี้ ทำให้ CPN เป็นหนึ่งในหุ้นกลุ่มเปิดเมืองที่ได้รับอานิสงส์จากการเปิดประเทศ ทำให้ผู้บริหาร CPN มั่นใจรายได้ในปีนี้จะกลับมาเติบโตที่ระดับ 36,000 ล้านบาท หรือเท่ากับ 90% ของรายได้ในปี 2562
ขณะที่ภายใน 2 ปีนี้ วางงบประมาณไว้มากกว่าปีละ 20,000 ล้านบาท ดำเนินการผ่านกลยุทธ์ Imagining the future of retail โดยใช้ 3 จุดแข็ง ได้แก่ 1) Sustainable Ecosystem ที่แข็งแกร่ง ผ่านการขยายโครงการ, 2) Customer-Centric สร้างคอมมูนิตี้ตอบโจทย์ทุกไลฟ์สไตล์ลูกค้า, และ 3) Partner Champions การเป็น Business Partner ให้คู่ค้าเติบโตไปด้วยกัน
โดยงบลงทุนปีนี้จำนวน 20,700 ล้านบาท แบ่งเป็น จำนวน 9,700 ล้านบาท ลงทุนโครงการใหม่ โดยบางโครงการเป็นการลงทุนต่อเนื่อง อาทิ โครงการดุสิตเซ็นทรัล พาร์ค, จำนวน 7,500 ล้านบาท ขยายในธุรกิจโรงแรม ที่อยู่อาศัย และอาคารสำนักงาน และอีก 3,500 ล้านบาท ใช้ปรับปรุงสาขาเดิม อาทิ เซ็นทรัลพระราม 2 เซ็นทรัลเวิลด์ โซน I (ไอ) เซ็นทรัลพัทยา
ส่วนโครงการลงทุนในต่างประเทศ ได้ศึกษาขยายตลาดในย่านอาเซียน ได้แก่ เวียดนาม เพื่อขยายศูนย์การค้าแห่งใหม่ ทั้งนี้ ภายในปี 2569 บริษัทตั้งเป้าจะมีศูนย์การค้าให้บริการเพิ่มเป็น 50 แห่ง จากปัจจุบันมี 36 แห่ง ภายใต้งบลงทุน 5 ปีที่ 120,000 ล้านบาท
ล่าสุดเตรียมเปิดศูนย์การค้าเซ็นทรัล จันทบุรี มูลค่ากว่า 3.2 พันล้านบาท ในวันที่ 26 พ.ค. 2565 นี้ รองรับความเจริญต่อเนื่องจากเขตเศรษฐกิจ EEC ในอนาคต  เจาะกลุ่มเป้าหมายไลฟ์สไตล์ดีมีกำลังซื้อ ครอบคลุมประชากร 1.8 ล้านคนในจันทบุรีและจังหวัดใกล้เคียง นอกจากนี้ ยังมีปัจจัยหนุนจากการเข้าซื้อบริษัท สยามฟิวเจอร์ดีเวลอปเมนท์ จำกัด (มหาชน) หรือ SF ทำให้ได้พื้นที่เมกะบางนาครึ่งหนึ่ง และยังมีที่ดินของ SF อีกหลายแปลงที่มีศักยภาพ เพิ่มเติมจากที่มีอยู่แล้วหลายแปลง
ขณะที่ บล.ทิสโก้ ประเมินในปี 2565 คาดกำไรของ CPN จะกลับมาฟื้นตัวขึ้น และเติบโตประมาณ 31% จากปีก่อน รับประโยชน์จากการเปิดเมือง
สำหรับการประเมินมูลค่า (Valuation) ปัจจุบันราคาหุ้น CPN ซื้อขายกันที่ P/E ระดับ 38.93 เท่า เทียบกับ P/E ตลาดโดยรวมที่ระดับ 19.32 เท่า ถือว่าราคาซื้อขายสูงกว่าตลาดเท่าตัว แต่อย่างไรก็ตาม ถ้าดู P/BV ที่ระดับ 3.81 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ